Decizia CCR privind alegerile prezidențiale - un precedent periculos pentru democrația europeană
Decizia Curții Constituționale a României (CCR) prin care în 6 decembrie 2024 a fost anulat întregul proces privind alegerile prezidențiale reprezintă un precedent periculos pentru democrația europeană, dacă luăm în considerare declarația făcută la finalul săptămânii trecute de fostul comisar european Thierry Breton, care a afirmat că situația anulării alegerilor s-ar putea repeta în Germania, dacă parlamentarele din 23 februarie 2025 ar fi câștigate de Alternativa pentru Germania (AfD), formațiune politică ce a fost catalogată de instanța germană ca având potențial extremist.